cyanic-selkie/wikianc huggingface dataset:
ליאו ראש
הציוות עם בובי לאשלי
ראש הפך ל"הייפ מן" ולמנג'ר של בובי לאשלי ב-17 בספטמבר, הוא גם הפך אותו ל"היל" לאחר שעודד אותו לתקוף את קווין אואנס לאחר הקרב שלהם. הוא עזר ללאשלי לזכות ב-אליפות הבין-יבשתית, לאחר שראש משך את סת' רולינס מהחבלים, ובעקבות כך לאשלי עשה את המהלך המסיים שלו על ג'ון מוקסלי וניצח.
רותי גרטווגן
מחקרים ופרסומים
בשנת 2006 שמשה כיועצת מקצועית עבור הוצאת אוניברסיטת פלורידה בספרה של Ayşe Devrim A. Atauz, "סחר, פיראטיות ולוחמה ימית במרכז הים התיכון: ההיסטוריה הימית והארכאולוגיה של מלטה", בשנת 2011 יצא לאור הספר When Humanities Meet Ecology, בו שימשה גרטווגן עורכת ראשית, ועסק בשינויים ההיסטוריים במגוון הביולוגי הימי בין התיכון ובים השחור, מהתקופה הרומית ועד ימינו. בשנים 2007–2015 כיהנה כחברת מועצת העורכים של כתב העת הבינלאומי להיסטוריה של ימי הביניים, וכחברת ועדת המערכת של כתב העת הבינלאומי להיסטוריה ימית. בנוסף שימשה כחברה בוועדת המערכת של כתב העת "דברים", של המכללה האקדמית אורנים בשנים 2012–2013. בשנת 2013 הייתה עורכת ראשית של הכרך: ונציה והים התיכון.
אפקט הגדה
אפקט הגדה (באנגלית: bank effect או bank suction) הוא תופעה שנובעת מהפרש בלחצים הנוצרים סביב כלי שיט שנע בנתיב מים סמוך לגדה. המים הנדחפים בין הגדה לגוף האוניה יוצרים הפרשי לחצים בין צד ימין לצד שמאל של הספינה ( port and starboard - ימין ושמאל בכלי שיט), וגם בין החרטום לירכתיים. הפרשי לחץ אלה דוחפים את הספינה לכיוון מרכז התעלה, מה שעשוי לגרום להתנגשות עם כלי שיט אחר או עם הגדה שמנגד.
מיובטרכיים
מיובטרכיים (שם מדעי: Myobatrachidae) היא משפחה של דו-חיים מסדרת חסרי זנב החיים באוסטרליה ובגינאה החדשה.
מינים רבים בסוג בולעים את צאצאיהם בפיהם, כדי לשמור עליהם ומשחררים אותם רק כשהשטח בטוח. אחרים עוטפים אותם בשק לצידי גופם וחלקם נשכבים על הראשנים כדי שלא ייטרפו.
ארווין סאנצ'ס
סאנצ'ס ידוע כאחד הכדורגלנים הבוליביאנים הגדולים בכל הזמנים. הוא השתתף עם הנבחרת במונדיאל 1994.
פוליטיקה של ירדן
הפוליטיקה של ירדן מתנהלת כחלק ממונכריה חוקתית, בראש המדינה עומד המלך עבדאללה השני שירש את אביו חוסיין אחרי מותו בפברואר 1999, עוד תפקיד מפתח בפוליטיקה הירדנית יש את ראש ממשלת ירדן העומד בראשות הקבינט הירדני.
הרולד נייט
ביוגרפיה
לאחר שבילה בפריז, למד אמנות אצל ז'אן פול לורנס וז'אן ג'וזף בנג'מין-קונסטנט, הוא עבר לעיירה סטאית'ס על חוף צפון יורקשייר, ומשם ב-1907 עבר יחד עם לאורה, למושבת האמנים בניולין, שהיה נמל דייגים בקורנוול, שם הם הפך לחלק מאסכולת ניולין.
איסט ביקון
גובהה של הפסגה 2,265 מטרים מעל פני הים, והיא הפסגה השנייה בגובהה ברמת ביקון.
ניימן (נהר)
נְיֶימֶן (בבלארוסית: Нёман (נְיוֹמַן); בליטאית: ; בלטבית: Nemuna; בפולנית: Niemen; בפרוסית: Mīmeli; ברוסית: Неман, (נֶמֶן); בגרמנית: Memel (מֶמֶל); בז'מאיצ'ו: Nemons) הוא הנהר הגדול ביותר בליטא, והשלישי בגודלו בבלארוס.
הנהר זורם לאורך 937 ק"מ, בספיקה של 616 מ"ק לשנייה. הוא יוצא מנקודת מפגש של שני יובלים קטנים כ-15 קילומטרים דרומית מערבית לעיירה אוזדה במרכז בלארוס וזורם דרך שטחי ליטא לפני שהוא מתנקז דרך הלגונה הקורונית אל הים הבלטי סמוך לקלייפדה (ממל). בחלקו האחרון הוא מהווה את הגבול בין ליטא למובלעת קלינינגרד השייכת לרוסיה, הנמצאת מעברו הדרומי.
Emacs
תכונות עיקריות
יכולת ההרחבה וההתאמה של Emacs למשימות שונות היא אחת התכונות החשובות והמוכרות ביותר של העורך. הוא מופץ בדרך כלל בליווי מגוון הרחבות - בהן מנהל קבצים (dired), קורא דואר אלקטרוני וקבוצות דיון (gnus), דפדפן אינטרנט (eww) ועוד.
Emacs בשימוש בראש ובראשונה כעורך קוד מקור. לצורך זה הוא כולל תמיכה מובנית בשפות קוד רבות. תמיכה עבור שפות קוד חדשות זמינה באמצעות הרחבות צד-שלישי.
ארתור בטרבייב
ארתור אסילבקוביץ' בטרבייב (ברוסית: Артур Асильбекович Бетербиев; נולד ב-21 בינואר 1985) הוא מתאגרף רוסי-קנדי מקצועי ממוצא צ'צ'ני המתחרה בקטגוריית משקל קל כבד.
סורת א-נור
תוכן הסורה
פסוקים 62–64 מדגישים את החשיבות שיש לכאורה לדת בחייהם של החברה והפרט.
גבירת הונגריה
היסטוריה
לאחר עשרות השנים של מהפכה אבודה ומלחמת העצמאות של 1848, שושלת הבסבורג הדרדרה לרודנות. בשנות ה-60 של המאה ה-20 הוקמו אנדרטאות לזכר החירות האבודה. אחד מן סמלי הביטוי הללו היה גבירת הונגריה. לעיתים קרובות היא מסומלת ומיוצגת כאישה עם קסדה או עם הכתר המלכותי של הונגריה על ראשה, וחרב ומגן בידיה. בארד, אשר שם הוצאו להורג 13 חללי מלחמת העצמאות הוקמה אנדרטה ענקית בשנת 1889. האתר המרכזי באנדרטה הוא פסלה של גבירת הונגריה.
לאחר חוזה טריאנון וההרס שלאחר מלחמת העולם הראשונה, הפכה גבירת הונגריה לסמל לתקווה ולהתחייה של הונגריה.
קונבאייר F-102 דלתא דאגר
המטוס ראה שירות מצומצם בפיקוד ההגנה האווירית כמיירט ראשי וכן במלחמת וייטנאם ועבר לשירות המשמר האווירי הלאומי באמצע שנות ה-60 המוקדמות. כמו כן יוּצא המטוס ליוון ולטורקיה בשנות ה-60 המאוחרות ופרש משירותם בשנת 1979.
רופרט סמית
רופרט סמית (באנגלית: Rupert Anthony Smith; נולד ב-1943) הוא מייג'ור גנרל לשעבר בריטי יוצא הצבא הבריטי אשר פיקד על הדיוויזיה המשוריינת ה-1 במלחמת המפרץ וכסגן מפקד כוחות נאט"ו.
פרנק מידלמאס
עבודות נוספות
בקולנוע הופיע מידלמאס בין השאר בסרטים "אוטלי" (1968), "Frankenstein Must Be Destroyed" (מ-1969), "Say Hello to Yesterday" (מ-1970), "מאדאם סין" (1972), "בארי לינדון" (1975), "האי" (1980), דיבב את הזחל בסרט "Dreamchild" (מ-1985) ושיחק בסרט "מלחמת הכרוב של גברת קלדיקוט" (2002).
אדווין טנוריו
קריירה
בין השנים 1998–2007 ערך טנוריו 78 הופעות במדי נבחרת אקוודור. טנוריו השתתף עם הנבחרת במונדיאל 2002 ובמונדיאל 2006, בשניהם היה חלק מההרכב הפותח של הנבחרת. במונדיאל 2006 טנוריו הופיע כקשר אחורי, ביחד עם סגונדו קסטייו, ועזר לאקוודור להגיע לשמינית הגמר. בנוסף, השתתף טנוריו גם בשלושה טורנירים של קופה אמריקה ופעם אחת בגביע הזהב של CONCACAF.
בית הקברות הצבאי בקוהימה
בית הקברות
מתחם בית הקברות, שצורתו כאליפסה, משתרע על פני חלק משטחה של גבעת חיל המצב בקוהימה, כולל פסגתה. הוא כולל גם את השטח שבו ניצבו מגרש טניס ובונגלו ששימש את סגן המושל המקומי, שעליהם ניטשה לחימה מרה. שניהם חרבו במהלך הקרב, וגבולות מגרש הטניס מסומנים כיום על ידי פסי בטון לבנים. בית הקברות כולל 17 חלקות קבורה הממוקמות על גבי טרסות. בנקודה הגבוהה ביותר במתחם, באתר מגרש הטניס, ניצב מבנה מחסה משמש וגשם ועליו מוצב צלב ההקרבה.
חיים גילדין
ביוגרפיה
גילדין נולד בעיר ניקופול באימפריה הרוסית (כיום באוקראינה), הוא נולד למשפחת פועלים. בגיל 12 הוא נאלץ להפסיק את לימודיו ולהתחיל לעבוד במפעל לייצור נעליים. בתקופה זו הוא החל בפעילות מהפכנית ועל כך נאסר וישב שנתיים בכלא. בין השנים 1908–1914 הוא חי בוורשה ופרסם מאמרים על חייהם של הפועלים. ב-1915 הוא השתקע באודסה. ב-1917, לאחר מהפכת אוקטובר הוא הצטרף אל מפלגת הפועלים הסוציאליסטית היהודית המאוחדת (פאַרייניקטע). בזמן מלחמת האזרחים ברוסיה התגייס לצבא האדום, החל מ-1919 היה חבר במפלגה הקומוניסטית.
ב-1922 הוציא לאור ספר שירים בשם "האַמער קלאַנגען" (קולות הפטיש), שהביא לו פרסום. רוב חיבוריו של גילדין היו מוקדשים למפעל בניין הקומוניזם.
סימפוניה מס' 35 של מוצרט
הסימפוניה מס' 35 ברה מז'ור, K.385, הידועה גם בשם סימפונית האפנר, הולחנה על ידי וולפגנג אמדאוס מוצרט ב-1782. הוא הוזמן על ידי משפחת האפנר, משפחה בולטת בזלצבורג, לרגל האצילות של זיגמונד האפנר הצעיר. אין לבלבל את הסימפוניה של האפנר עם סרנדת האפנר בת שמונה פרקים, יצירה נוספת שמוצרט כתב בהזמנת אותה משפחה ב-1776.
כריסטיאן ראן
קריירת מועדונים
לאחר ירידת הליגה עם סנט פאולי, חתם ראן בקיץ 2002 בשורות היריבה העירונית המבורג. בעונת הבכורה שלו בהמבורג, 2002/03 ערך ראן תשע הופעות ליגה בלבד, והבקיע את שערו הראשון בקבוצה והיחיד בעונה זו, בתיקו 1-1 מול בוכום. בעונת 2003/04 היה ראן שחקן משמעותי הרבה יותר בהרכב המבורג, כאשר ערך 22 הופעות בהן הבקיע שבעה שערי ליגה, ושיתף פעולה בקישור עם דוד יארולים, רפאל ויקי, קולין בנג'מין ושטפן ביינליך. את העונה הזו סיימה המבורג במקום השמיני. ראן החל את עונת 2004/05 בהמבורג ושיחק בהרכב באופן קבוע, אך בפגרת החורף עבר במפתיע לפ.צ. קלן ששיחקה אז בבונדסליגה השנייה. ראן הצטרף לקישור שכלל את אנדרו סינקאלה, כריסטיאן שפרינגר, אלברט שטרייט, רולף קריסטל גי-מיין וסבסטיאן שינדצילורץ, וסייע לקבוצה להעפיל לבונדסליגה מהמקום הראשון. בעונת 2005/06, בה חזרה קלן לבונדסליגה, ראן ערך 11 הופעות ליגה בלבד, ואף שיחק מספר משחקים בקבוצת המילואים. בתום העונה, נשר ראן עם קלן בחזרה לבונדסליגה השנייה לאחר עונה אחת בלבד.
האישה בזהב (סרט)
האישה בזהב (באנגלית: Woman in Gold) הוא סרט דרמה אמריקאי-בריטי משנת 2015, בבימויו של סיימון קרטיס לתסריט של אלכסיי קיי קמפבל. בסרט מככבים הלן מירן, ראיין ריינולדס, ודניאל בריהל.
עלילה
חודשים לאחר מכן, שנברג מגיע להארה לאחר שנתקל במקרה בספר אומנות עם ציור "האישה בזהב" על כריכתו. תוך שימוש בחוק להשבת יצירות אומנות ובתקדימים שבהם הוא התקבל רטרואקטיבית, שנברג מגיש לבית המשפט העליון של ארצות הברית תביעה נגד ממשלת אוסטריה בטענה לבעלותה של אלטמן על הדיוקן. אוסטריה מערערת לבית המשפט העליון על עצם התביעה, אך הוא פוסק לטובתה של אלטמן ומאשר את המשך התביעה. ממשלת אוסטריה מנסה לשכנע את אלטמן לאפשר לגלריה להמשיך להחזיק בציורים, אך היא מסרבת. שנברג מעוניין להגיע לפתרון של בוררות באוסטריה, אך אלטמן אינה מעוניינת לשוב לאוסטריה בשנית כדי לשטוח את טענותיה. לאחר ויכוח ביניהם, מתירה אלטמן לשנברג לנסוע לאוסטריה ולייצגה בבוררות בווינה.
ג'יין סאת'רלנד
ראשית חייה
ג'יין סאת'רלנד נולדה בניו יורק להורים סקוטים; המשפחה היגרה לסידני בשנת 1864 ועברה למלבורן בשנת 1870. משפחת סאת'רלנד הפכה במהרה למעורבת בקהילה התרבותית של מלבורן באוסטרליה. סאת'רלנד זכתה לתמיכה ולעידוד ממשפחתה להמשיך בקריירה של אמנית. בשל תמיכת משפחתה, הצליחה סאת'רלנד לחיות בנוחות כאישה עובדת לא נשואה.
בסוף המאה התשע עשרה היו שתי גישות מנוגדות בנוגע לחינוך נשים. הראשונה הייתה ההשקפה שתפקידה של אישה ומטרתה הוא רבייה, וחשיבותן הוערכה על ידי הטיפול האימהי שלהם.
קריירה
משנת 1888 שיתפה סאת'רלנד סטודיו להוראה עם האמנית קלרה סאות'רן. האולפן בגרוסוונור צ'יימברס ברחוב קולינס, מלבורן, נחשב למרכז אסכולת היידלברג, כאשר מאוחר יותר טום רוברטס וג'יין פרייס שכרו שם אולפנים. ג'יין סאת'רלנד וקלרה סאות'רן יצרו עבודות לתערוכת האמנים 9 \ 5 שהתקיימה במלבורן, 1889. בתערוכה הוצגו יצירות רבות של אמני אסכולת היידלברג, והיא נחשבת לתחילת הסגנון המכונה אימפרסיוניזם אוסטרלי. עם זאת, עבודותיהן של סאת'רלנד וסאות'רן לא הוצגו. קיים דיון מתמשך, על ידי היסטוריוני האמנות ג'ולייט פירס והאמפרי מקווין, אם ההדרה שלהן נבעה מסיבות מגדריות של אותה תקופה או רק כי עבודתן לא התאימה לחזון הכללי של האוצרת, אלזי גוד.
שלמה זלמן אולמן (הונגריה)
משפחתו
נכדו הרב שלמה זלמן אולמן, בן בנו הרב משה, היה רבה של ביסטריץ נשיא הלשכה האורתודוקסית בזיבנברגן. נפטר בו' באלול, תרצ"א. אחריו כיהן כרב חתנו הרב מאיר שפיץ. נרצח בשואה סיוון תש"ד. בנו הרב משה שפיץ מילא את מקומו אחרי השואה, ולימים הקים בית מדרש ביסטריץ בשכונת בורו פארק בארצות הברית. חתנו הוא האדמו"ר הרב זלמן לייב טייטלבוים מסאטמר. נכד נוסף, הרב נח צבי (בנו של הרב משה), כיהן כרבה הראשון של קהילת מחזיקי הדת באנטוורפן.
כמה מצאצאיו של הרב משה אולמן, מכהנים היום בכהונות רבניות, ביניהם הרב אברהם יצחק אולמן, חבר הבד"ץ של העדה החרדית בירושלים, המכהן מטעמה כרב שכונת גבעת שאול בעיר. הרב שלמה זלמן אולמן, דיין ומורה הוראה בבית דין ובית הוראה של הרב שמואל וואזנר בשכונת זיכרון מאיר בבני ברק, ואב"ד מודיעין עילית. שניהם נכדי אברהם יצחק אולמן מזכיר הקהילה החרדית באוראדיה, בנו של הרב משה אולמן.
ברוס היזן
ביוגרפיה
אחת התגליות החשובות של היזן ות'ארפ היה הרכס המרכז-אטלנטי, המשתרע מדרום לצפון האוקיינוס. רכס זה, התברר כחלק מתוך מערכת עולמית של רכסים תת-ימיים שנוצרו מתוך התקרבות של לוחות טקטוניים. גילוי זה הוביל לאישוש תאוריית נדידת היבשות.
הלמוט ויידלינג
מפקד ברלין
ב-16 באפריל 1945 נפתח הקרב על ברלין. ויידלינג היה מפקד קורפוס הפאנצר ה-56 שהיה חלק מהארמייה התשיעית בפיקודו של תאודור בוסה. לאחר קרבות עזים נאלץ ויידלינג לסגת כדי להימנע מכיתור. באותו זמן פשטה שמועה שהוא העתיק את מפקדתו מדרום מזרח לברלין אל דבריץ מצפון לפוטסדם וממערב לברלין. כאשר נודע הדבר לבוסה והיטלר הם הורו להדיחו לאלתר, להעמידו למשפט צבאי ולהוציאו להורג. כשהודיע לו הנס קרבס על כך עזב ויידלינג את יחידתו ומיהר להפגש עם היטלר בפיהררבונקר.
וולטר לנגלי
ביוגרפיה
אף על פי שהיה אחד הראשונים שהתיישבו במושבת האמנים ניולין, ויצר את בית הספר לציור בניולין, לנגלי הרוויח בתחילה מעט מהתהילה ההולכת וגוברת, בין השאר בגלל מוצאו ממעמד הפועלים. וחלק מיוחס לעובדה שעד 1892 צייר בעיקר בצבעי מים ולא במדיום היוקרתי יותר של צבעי שמן. הכשרתו המוקדמת בליטוגרפיה העניקה לציוריו פרטים ומרקם המראים את כישוריו הטכניים.
דאוגאי
היסטוריה
דאוגאי עומדת במקום אסטרטגי חשוב, בתקופת מסעי הצלב במאות ה-13 וה-14 עברו דרכה הצלבנים בדרכם לבירה וילנה, וגם במלחמת העולם הראשונה הייתה העיר צומת דרכים חשובה.
יבגני חרונוב
קורות חיים
יבגני חרונוב נולד בעיירה במחוז טולה למשפחת איכרים. כבר בילדות הוא חלם להיות טייס. סיים בית ספר טכני-מקצועי חקלאי, ולאחר מכן בית ספר צבאי-תעופתי. בשנת 1952 גויס חרונוב לצבא והחל ללמוד טייס. בשנת 1956 שובץ חרונוב ביחידת חיל האוויר הסובייטי שהייתה ממוקמת בשטח מולדובה הסובייטית. בשנת 1959 החל אימונים לקראת טיסה לחלל. בשנת 1960 הצטרף לקוסמונאוטים. בשנת 1968 סיים בהצטיינות אקדמיה צבאית להנדסת תעופה וקיבל תואר מהנדס.
הוא היה חבר בצוות משנה של מספר משימות חלל, אך לא השתתף באף משימה. בשנת 1980 חרובוב עזב את צוות הקוסמונאוטים הסובייטי.
בית"ר עירוני קריית גת
היסטוריה
בשנים 1999/2000 הקבוצה התקדמה שתי ליגות בשנתיים והגיעה לליגה א'. לאורך השנים, המקום הגבוה ביותר אליו הגיע המועדון הוא המקום השישי בליגה א' (הליגה השלישית).
ניק קיינר-מדלי
קריירת תיכונים ומקצועית
בקיץ 2012 חתם קיינר מדלי לשתי עונות בקבוצת מכבי תל אביב, אך שוחרר לאחר עונה אחת.
מאי וייל
מאי וייל (באנגלית: May Vale; 1862 – 1945) הייתה ציירת אוסטרלית, שהתגוררה גם בלונדון.
ביוגרפיה
וייל נולדה בבלאראט ב־18 בנובמבר 1862. משפחתה עברה למלבורן בשנת 1872. לאחר מכן עברה משפחתה ללונדון, אנגליה בשנת 1874.
היא הייתה חברה אגודת האמנים הוויקטוריאנית וחברת הפסלים יארה.
קרטרו
היסטוריה
ב-1847 העיר הוכרזה כבירת מקסיקו לאחר פלישת ארצות הברית למדינה. שנה מאוחר יותר נחתם בעיר הסכם גואדלופה אידלגו. ב-1854 נחתם בעיר הסכם נוסף שהוביל לרכישת גדסדן.
תחבורה
העיר נחשבת לצומת דרכים במקסיקו.
חינוך
בעיר ובאזור נמצאים כמה מהאוניברסיטאות החשובות ביותר במקסיקו. לאוניברסיטאות היוקרתיות ביותר במקסיקו, האוניברסיטה הלאומית האוטונומית של מקסיקו ומכון מונטריי לטכנולוגיה והשכלה גבוהה, יש קמפוסים בעיר. בין שאר האוניברסיטאות ניתן למנות את האוניברסיטה האוטונומית של קרטרו שנוסדה ב-1625.
חינוך באסטוניה
מבנה
למנהלים בבתי ספר באסטוניה יש אוטונמיה נרחבת. הם חופשיים להעסיק ולפטר מורים, לקבוע את שכרם כל עוד אינו יורד מסף מינימום הנקבע על ידי המדינה, לקבל תרומות ולהרוויח כסף מהשכרת מבנה וציוד בית הספר.
שאלת רב (תוכנית טלוויזיה)
עקב המענה שסיפקה לקהל, צברה התוכנית קהל קבוע שהמשיך לשאול שאלות לגבי ההלכה ומסורת גם לאחר המלחמה. בכל תוכנית עולות שאלות של צופים באמצעות הטלפון, הדואר האלקטרוני או הפקס ונענות על ידי הרב דוד לאו. לאור בחירת הרב דוד לאו לרב הראשי לישראל, החל משנת 2013 התארחו בתוכנית רבנים נוספים וביניהם הרבנים יצחק בצרי, חגי לונדין ויעקב צ'יקוטאי.
דאסו ברגואה סופר אטנדר
פיתוח
צרפת שקלה מספר מטוסים כתחליף למטוסי האטנדר IV, ביניהם A-7 קורסייר 2 וA-4 סקייהוק, ומולם הציעה חברת דאסו את הסופר אטנדר. ההצעה הייתה למעשה שדרוג של מטוסי האטנדר IV, כולל התקנת מנוע חזק יותר, כנף חדשה ואוויוניקה משופרת. הצעתה של חברת דאסו התקבלה על ידי הצי הצרפתי ב-1973.
יותם כהן
רפרטואר אופראי
פוצ'יני - רודולפו ב"לה בוהם", פינקרטון ב"מאדאם בטרפליי", קוודרוסי ב"טוסקה", דה גריו ב"מנון לסקו".
דאסו ברגואה סופר אטנדר
ארגנטינה
צרפת הציעה לארגנטינה לרכוש מטוסי סופר אטנדר משופרים, אך ההצעה נדחתה בשל המספר הרב של שעות טיסה שצברו המטוסים הצרפתיים. במקום זאת נחתמה עסקה לשדרוג מטוסי הסופר אטנדר הארגנטינאיים, על ידי התקנת ציוד ומערכות שהוצאו ממטוסי סופר אטנדר צרפתיים מתיישנים, כך שהמטוסים הארגנטינאיים היו ברמה של מטוסי סופר אטנדר משודרגים. נכון ל-2012, 11 מטוסי סופר אטנדר עודם משרתים בזרוע האווירית של הצי הארגנטינאי.
עיראק
בתחילת שנות ה-80 של המאה ה-20 מכרה צרפת לעיראק מטוסי מיראז' F1, מצוידים במכ"ם אגאב ובעלי יכולת לשיגור טילי אקסוסט. עד לאספקת המטוסים השאילה צרפת לעיראק חמישה מטוסי סופר אטנדר, והראשון שבהם הגיע לעיראק ב-8 באוקטובר 1983. העסקה בין צרפת לעיראק הייתה שנויה במחלוקת: ערב הסעודית תמכה בעסקה, אך ארצות הברית מחד ואיראן מאידך התנגדו לה בחריפות. המטוסים היוו תרומה משמעותית לחיל האוויר העיראקי בשיאה של מלחמת איראן–עיראק, בשל יכולתם לשגר טילי אקסוסט אל ספנות איראנית במפרץ הפרסי. המטוסים העיראקיים החלו בגיחות מעל המפרץ במרץ 1984, ובסך הכל ביצעו 34 תקיפות על אוניות איראניות עד סוף השנה. המטוסים פעלו בדרך כלל בזוגות, בליווי מטוסי קרב אחרים. עם הגיעם לאזור המשימה החלו בסריקה אחר מטרות בעזרת המכ"ם שלהם, ועם גילוי מטרות כאלה תקפו אותן בטילים, ללא ביצוע זיהוי בראייה.
ניה פארק
שטחו הכללי של האצטדיון הוא כ-50,000 מטרים רבועים.
רשות ההשקעות של קטר
היסטוריה
רשות ההשקעות של קטר נוסדה ב-2005 על ידי האמיר חמד בן ח'ליפה אאל ת'אני, כדי לנהל את עודפי הכנסות הנפט והגז הטבעי של ממשלת קטר. כתוצאה מהאסטרטגיה המוצהרת שלה למזער את הסיכון מהתלות של קטר במחירי האנרגיה בשוק העולמי, הקרן משקיעה בעיקר בשווקים בינלאומיים (ארצות הברית, אירופה ואסיה-פסיפיק) ובתוך קטר מחוץ למגזר האנרגיה. לפני הקמת הרשות ב-2005, למשרד האוצר של קטר היה צוות פנימי קטן להשקעות מעודפי התקציב. החזון הלאומי של קטאר 2030 חוזה את המעבר מהכנסות מבוססות גז טבעי להכנסות מהשקעות.
בני הנפילים
הסדרה יצאה גם כקומיקס על ידי קסנדרה ג'יין, הכרך הראשון תורגם לעברית.
ביקורת
Publishers Weekly ציין כי מדובר ב"פנטזיה אורבנית רחבת ידיים מלאה בכמעט בכל סוג של יצור המוכר בז'אנר". כתב העת לוקוס שיבח את הספר כ"רומן קריא מאוד". כתב העת School Library Journal אמר "למרות שהסיפור מופרע על ידי חיזוי וכתיבה מוגזמת, קלייר ממשיכה בכישרון שלה לשלב הומור מודרני עם פנטזיה מסורתית, ומעריצים שמחכים בקוצר רוח לסיום הסדרה יוצאים מרוצים ביותר". סקירה ב- Basic Library Journal ציינה שהספר מכיל מגוון פגמים נרטיביים כולל דמויות ש"אופיינו באופן ספורדי" והתנהגותן הייתה צפויה. למרות זאת הם ציינו שהספר היה משעשע והשאיר את הקוראים בציפייה לפרק הבא. הסדרה נמצאת ברשימת רבי המכר של הניו יורק טיימס במשך 102 שבועות רצופים נכון ל-5 בספטמבר 2013, ובמקום הראשון במשך 9 שבועות רצופים, הפעם האחרונה שבה הסדרה הייתה 100 שבועות רצופים ברשימת רבי המכר הייתה במאי 2012. ב-29 באוגוסט 2013, עיר של עצמות הגיעה בראש רשימת המוכרים של USA Today, מה שהפך אותו לספר הנמכר ביותר של המדינה באותה תקופה. ארבעה ספרים נוספים מהסדרה נכנסו גם הם לרשימה. עיר של אפר הייתה במקום ה-8, עיר של זכוכית במקום ה-20, עיר של מלאכים הנופלים הייתה במקום ה-35 ועיר של נשמות האבודות במקום ה-46.
חוק השימוש בהיפנוזה
היסטוריה
הצעת החוק הונחה על שולחן הכנסת במאי 1981 על ידי שר הבריאות אליעזר שוסטק, והחוק אושר בכנסת העשירית ב-13 ביוני 1984. החוק נכנס לתוקף ב-28 בספטמבר 1984. ישראל הייתה למדינה הראשונה בעולם שמגבילה את השימוש בהיפנוזה למטפלים מורשים בלבד.
שלומית פלאום
נדודים
פלאום לא הסתפקה בידיעות שרכשה בפרנקפורט וחפשה שיטות חינוך מודרניות שיתאימו לאקלים הארץ ישראלי ולחזון הציוני, היא נסעה לרומא לפגוש את המחנכת הדגולה מריה מונטסורי ללמוד את תורתה מפיה. שם פגשה גם את האמן והמחנך פרנצסקו רנדונה.
הודו הפורטוגזית
פרנסישקו דה אלמידה
ב-25 במרץ 1505 מונה פרנסישקו דה אלמידה להיות המשנה למלך הודו, וזאת בתנאי שיעלה בידיו להקים ארבעה מבצרים על החוף הדרום מערבי של הודו: על האי אנדג'יבה, בקננור בקוצ'ין ובקווילון. דה אלמידה יצא מפורטוגל בראש צי של 22 ספינות ו-1,500 איש. ב-13 בספטמבר הוא הגיע לאי אנג'דיבה, שם הוא החל מיד בתהליך הבנייה של מבצר אנדג'יבה. ב-23 באוקטובר, בהסכמתו של השליט הידידותי של קננור, הוא החל בבנייתו של מבצר סנט אנג'לו בקננרו והשאיר את לורנסו דה בריטו כאחראי במקום עם 150 איש ושתי ספינות.
ב-1507 תוגברה משלחתו של דה אלמידה עם הגעת הכוח בפיקודו של טרישטאו דה קוניה. עוד קודם לכן התפצל כוח זה וחלקו, בפיקודו של אפונסו דה אלבוקרקי יצא באופן עצמאי לכבוש טריטוריות במפרץ הפרסי.
לאחר הקמת הודו
כדי לאפשר את העברתם של נוסעים וסחורות אל המובלעות ומתוכן, הקימו הפורטוגזים חברת תעופה שנקראה Transportes Aéreos da Índia Portuguesa ובנתה נמלי תעופה בגואה, בדאמאן ובדיו.
הנרי טאוב
ביוגרפיה
על תרומתו הרבה הוענקו להנרי טאוב אות הטכניון ותואר דוקטור לשם כבוד מהטכניון. בשנת 2004 האגודה האמריקאית של דורשי הטכניון קיימה חגיגה מיוחדת במלון פלאזה בניו יורק כאות מחווה להנרי טאוב על מפעל החיים. על שמו מרכז טאוב בירושלים, שהוא מכון מחקר שעיקר עיסוקו בתחומי מדיניות ציבורית.
הר לובצ'ן
היסטוריה
מלחמות הכיבוש של העות'מאנים בימי הביניים אילצו את הלורד של זיטה באותו זמן, איוון צרנוביץ', להעביר את בירת ארצו מן העיירה המבוצרת של זאבליאק לחלקים מרוחקים יותר, עד אובוד בשנת 1475, וזמן קצר לאחר מכן, לצטיניה למרגלות הר לובצ'ן. שם הוא התבצר, והעות'מאנים לא הצליחו לפרוץ אל הלובצ'ן. ההצלחה של המונטנגרים להחזיק בלובצ'ן במשך מאות שנים, העניקה ללובצ'ן את הכינוי: "הגיברלטר של האדריאטי".
Satellite (שיר של לנה מאייר-לנדרוט)
השיר לא השתתף בחצי הגמר (גרמניה היא אחת מחמש המדינות הגדולות באירוויזיון ולכן היא לא משתתפת בחצי הגמר), ובגמר התמודדה לנה כשהיא מופיעה בתור שיר מספר 22.
ראסין (ויסקונסין)
ראסין (באנגלית: Racine) היא בירת מחוז ראסין במדינת ויסקונסין בארצות הברית. העיר שוכנת על גדות ימת מישיגן בדרום-מזרח ויסקונסין. בעיר מתגוררים 78,860 תושבים (נכון ל-2010), והיא העיר החמישית בגודל אוכלוסייתה בין ערי ויסקונסין.
טניס באולימפיאדת סנט לואיס (1904)
תחרות הגברים
בתחרות השתתפו 27 טניסאים מ-2 מדינות. הטניסאים שהפסידו במשחק חצי הגמר זכו במדליית ארד.
דיוויזיית הפולקסגרנדיר ה-560 (ורמאכט)
היסטוריה
ב-1 באוגוסט 1944 הוקמה דיוויזיית הגרנדיר ה-560, והועמדה תחת פיקוד אריך הופמן, וב-10 באוגוסט שונה שמה של הדיוויזיה לדיוויזיית הפולקסגרנדיר ה-560. בתחילה הוצבה הדיוויזיה בנורווגיה, ובנובמבר 1944 הועברה לדנמרק. בדצמבר לחמה הדיוויזיה בקרב על הבליטה, כחלק מקורפוס הפאנצר ה-58 במסגרת ארמיית הפאנצר החמישית, ובפברואר הועברה הדיוויזיה תחת פיקוד הקורפוס ה-80 במסגרת הארמייה השביעית, עמו לחמה במהלך הקרבות בגרמניה, ובאפריל 1945 הושמדה הדיוויזיה בכיס הרוהר.
קרל כריסטופר ג'ורוול האב
ביוגרפיה
ג'ורוול היה בנו הלא חוקי של לוטננט-קולונל כריסטופר דונאטסון פייף (נולד ב-1694). פייף קיבל תואר אבירות על ידי המלכה החדשה אולריקה אלאונורה בשנת 1719 תחת השם ארנספרה על שירותיו במערכה הנורווגית של 1716–1718. הוא היה נכדו של הסוחר המהגר הסקוטי דונלד פייף, שהקים עסקים בסטוקהולם.
איידהו פולס
איגל רוק
באותן שנים פעלו באזור כמה חוואים שגידלו בקר וצאן. ב-1874 הוסדרו הזכויות על המים בנהר ווילוו (יובל של נהר סנייק) ויבול התבואה הראשון נאסף. היישוב היה אז דליל וכלל רק כמה משפחות ותעלות השקיה קטנות ממדים. הילד הראשון ממוצא אירופאי נולד באיגל רוק ב-1874.
ונדי הילר
קריירת משחק
בשנת 1959 זכתה הילר בפרס אוסקר לשחקנית המשנה הטובה ביותר על הופעתה בדרמה של דלברט מאן "שולחנות נפרדים" בתפקיד מנהלת בית המלון פאט קופר. ב-1960 שיחקה הילר בסרטו של ג'ק קארדיף "בנים ואוהבים" בתפקיד גברת מורל ועל הופעתה הייתה מועמדת לפרס באפט"א לשחקנית הטובה ביותר.
מלחמת האזרחים באוסטריה
הן בשל תוצאות המאבק, הן בשל זהות הצדדים המעורבים, היוותה מלחמת האזרחים באוסטריה מעין מבוא למלחמת האזרחים בספרד.
אנטואן דיומא
קורות חיים
אנטואן דיומא נולד בשנת 1909 בסנט אטיין למשפחת רוקח. בשנת 1934 הוא הוסמך לכומר.
פעילות להצלת יהודים במהלך מלחמת העולם השנייה
בכפר דואזיו ובסביבתו לא היו הלשנות לגורמי משטר וישי או לגסטפו הגרמני.
משה מנחם יעקבזון
ביוגרפיה
נולד בסטוקהולם שבשוודיה לבילא ולרב בנימין זאב יעקבזון, רבן של סטוקהולם וקופנהגן. בצעירותו למד בישיבה באנגליה ולאחר מכן נכנס ללמוד בישיבת חברון כנסת ישראל. לאחר נישואיו התגורר בירושלים.
קתרין סאליבן
קריירה צבאית
בשנת 1988 הצטרפה סאליבן לחיל המילואים הימיים של ארצות הברית כקצינת אוקיינוגרפיה, פרשה בדרגת קפטן בשנת 2006. היא שימשה כמדענית ראשית במנהל האוקיינוסים והאטמוספירה הלאומי. לפני עבודתה בנאס"א, עבדה סאליבן באלסקה כאוקיינוגרפית.
קריירה אזרחית
לאחר שעזבה את נאס"א, סאליבן שירתה בתור נשיאה ומנכ"לית ב"COSI Columbus" -מרכז מדע בקולומבוס (אוהיו). בנוסף היא ניהלה את מרכז "Battelle" באוניברסיטת המדינה של אוהיו במתמטיקה וחינוך מדעי.
הוברט לאנץ
מלחמת העולם השנייה
ב-15 בפברואר 1940 מונה לאנץ לראש מטה הקורפוס ה-18, ולחם עמו במהלך המערכה על צרפת, כחלק מהארמייה התשיעית במסגרת קבוצת ארמיות B, ועל כך קיבל ב-1 באוקטובר 1940 את עיטור צלב האבירים של צלב הברזל. ב-26 באוקטובר 1940 מונה לאנץ למפקד הדיוויזיה ההררית ה-1, וב-1 בנובמבר 1940 הועלה לדרגת גנרל מיור. בינואר 1941 הייתה אמורה הדיוויזיה להשתתף במבצע פליקס - כיבוש גיברלטר, אולם לבסוף בוטל המבצע. באפריל 1941 לחם לאנץ עם הדיוויזיה שבפיקודו במהלך המערכה בבלקן, כחלק מהקורפוס ההררי ה-49, במסגרת הארמייה השנייה. במהלך מבצע ברברוסה לחם לאנץ עם הדיוויזיה שבפיקודו כחלק מהקורפוס ההררי ה-49, במסגרת הארמייה ה-17, וב-1 בדצמבר 1942 הועלה לדרגת גנרל לוטננט.
תיאור משאב וגישה
הספרייה הלאומית של ישראל התחילה לקטלג את משאביה בתקן משאב וגישה באפריל 2014.
בינאום
RDA מתאים להצהרת עקרונות הקטלוג הבינלאומי שפורסמו על ידי IFLA בשנת 2009 ועודכנה בשנת 2016. ועדת הניהול של RDA, הודיעה על מחויבותה לבינאום של RDA בשנת 2015. הדבר בא לידי ביטוי במבנה המיהיטב בהתא למודלים ביןנהלי החדש עם ייצוג המבוסס על קבוצות אזוריות של האו"ם, המורכבות מאפריקה, אסיה, אירופה, אמריקה הלטינית והקאריביים, צפון אמריקה ואוקיאניה. ישראל שייכת לאירופה.
פרוש גולדיאן
תפוצה ובית גידול
תפוצת המין היא בצפון אוסטרליה.
שרה דבריץ
שרה דבריץ (בגרמנית: Sara Däbritz; נולדה ב-15 בפברואר 1995) היא כדורגלנית גרמנייה, שמשחקת כקשרית אחורית בפריז סן-ז'רמן ובנבחרת גרמניה.
טיסנקרופ
לטיסנקרופ מגוון מוצרים, החל ממכונות ושירותי תעשייה וכלה בייצור פלדה ובניית כלי שיט. התאגיד פועל אף בתחום תעשיית הביטחון.
מיזוגים ורכישות
בתחילת שנת 2008 רכשה חטיבת התעופה והחלל של טיסנקרופ את החברות Apollo Metals ו- Aviation Metals ממדינת וושינגטון, ספקיות חומרים לתעשיות התעופה והביטחון.
תיאום מחירים
בנובמבר 2006 מצא האיחוד האירופי חמש יצרניות מעליות, בהן גם טיסנקרופ, אשמות בתיאום מחירים וניהול קרטל בתחום בנייה ואחזקה של מעליות במשך תשע שנים. החברות נקנסו בסכום כולל של 1.3 מיליארד דולר, מתוכם טיסנקרופ חויבה בסכום של 629 מיליון דולר. הוועדה האירופית לתחרותיות קבעה כי החברות - Otis, Schindler, Kone, Mitsubishi וטיסנקרופ - עבדו בשיתוף פעולה להטות מכרזים, חילקו ביניהן נתחי שוק ותאמו מחירים בין השנים 1995 עד 2004. החברות לא הכחישו את הטענות בפני הוועדה ואף לא אחת מהן ביקשה שימוע.
חימילקו
תיאור המסע לפי פליניוס
המקור הקדום ביותר למסעו מופיע בספרו של פליניוס הזקן (23–79 לספירה) "תולדות הטבע". וכך הוא כותב: "כאשר שגשג כוחה של קרתגו, חנון הפליג מקדיס לקצה ערביה, ופרסם את זיכרונותיו מהמסע, כן עשה חימילקו שיצא באותו הזמן לחקור את חופיה החיצוניים של אירופה."
ברון קורבין
תומאס פסטוק (באנגלית: Thomas Pestock; נולד ב-13 בספטמבר 1984), הידוע יותר בשם הבמה שלו, ברון קורבין הוא מתאבק אמריקאי, המופיע בארגון ההיאבקות WWE, בתוכנית הדגל Raw.
לאוניד לאונוב
ביוגרפיה
בתחילת שנות ה-90 סיים לאונוב את עבודתו על הרומן האחרון אותו כתב במשך 45 שנים.
לאונוב היה פעיל בתחום הציבורי. הוא היה חבר בסובייט העליון החל משנת 1946 ועד לשנת 1970. בשנת 1972 נבחר לאונוב לאקדמיה הסובייטית למדעים.
אוליביה (זמרת)
אוליביה תרזה לונגוט (באנגלית: Olivia Theresa Longott; נולדה ב-15 בפברואר 1980) היא זמרת-יוצרת אמריקאית, שהוציאה בשנת 2005 עם 50 סנט את "Candy Shop", שנחשב לאחד מהשירים הנמכרים ביותר בעשור הראשון של המאה ה-21 וכבש את פסגת מצעד הבילבורד הוט 100.
מיקוד יתר
במהלך מיקוד יתר מתרחשת שקיעה מוחלטת של האדם בפעילות הנוכחית, עד כדי התעלמות או ניתוק מכל דבר אחר.
מיקוד יתר והפרעת קשב
על פי רוב, תופעה זו מתרחשת כאשר האדם עוסק בפעילות שמעניית אותו מאוד או מספקת סיפוקים מיידיים. למשל, כאשר אנשים עם הפרעת קשב עוסקים בדבר בו יש להם עניין רב, הגירויים החיצוניים כמעט ולא מסיחים אותם. לכן הם יכולים להגיע בקלות לרמת ריכוז גבוהה במיוחד ולהתמקד בצורה יוצאת דופן בדבר בו הם עוסקים למשך זמן רב. לא רק זאת, אלא שההשתקעות המוחלטת בפעילות מסוימת מביאה לתחושת סיפוק גדולה ומאפשרת להם להצטיין בה. כך ניתן לראות אדם בעל קושי אמיתי להתרכז לאורך זמן, אשר מסוגל להתרכז במטלה שהוא אוהב מאוד למשך שעות על גבי שעות. דוגמאות נפוצות לכך הן לגו, טלוויזיה, מחשב או רשתות חברתיות. פעילויות אלו מאפשרות לאנשים עם הפרעת קשב להתרכז בהן, משום שהן מכילות גירויים משתנים שיוצרים רמת עניין גבוהה.
הדלתות (סרט)
עלילת הסרט
בשנת 1949, ג'ים מוריסון בן ה-6 ומשפחתו נוסעים על כביש מהיר מדברי שם הם נתקלים בתאונת דרכים הרסנית ורואים אינדיאני קשיש גוסס ומדמם בצד הדרך, דבר המשפיע על מוריסון. בשנת 1965, ג'ים מגיע לקליפורניה ומוטמע בתרבות חוף ונציה. במהלך תקופתו בלימודיו ב-UCLA, הוא פוגש את חברתו לעתיד, פמלה קורסון. הוא גם פוגש את ריי מנזרק בפעם הראשונה, כמו גם את רובי קריגר וג'ון דנסמור, כולם יוצרים את להקת הדלתות עם מוריסון כסולן בזמן שמנזרק נהיה לקלידן, קריגר לגיטריסט ודנסמור למתופף. לפני היווסדות הלהקה, מוריסון משתף את ריי על חוף הים בוונציה עם שירו "Moonlight Drive" בפעם הראשונה למרות ביישנותו.
ליהוק
בנוסף לכך, קילמר פגש את המפיק של הלהקה פול רוטשילד ודן איתו על רגעים הומוריסטיים, טרגיים, וסיפורים אודות איך ג'ים חשב, וכן למד את המילים של מוריסון. רוטשילד לקח אותו לאולפן ההקלטות ועזר לו לשיר כמו מוריסון עצמו והוא אף נפגש עם רובי קריגר וג'ון דנסמור לעומת ריי שסירב להיפגש עמו. השניים האזינו לשירתו של קילמר ולא יכלו לזהות האם זה קילמר שר או מוריסון האמיתי.
פייר ואן הוידונק
קריירת משחק
ואן הוידונק ערך את משחק הבכורה שלו ב-11 בינואר, במשחק ליגה מול הארט אוף מידלות'יאן וכבש כבר במשחק זה את שער הבכורה שלו. באותה עונה זכה ואן הוידונק עם סלטיק בגביע הסקוטי, שהיה התואר הראשון של הקבוצה מזה שש עונות. ואן הוידונק כבש בנגיחה את השער היחיד במשחק הגמר מול איירדריוניאנס כבר בדקה התשיעית, לפני שהוחלף חצי שעה אחר כך בגלל פציעה. עונה אחר כך זכה כבש ואן הוידונק 26 שערי ליגה, שזיכו אותו בתואר מלך השערים של הליגה הסקוטית, בדרך למקום השני בטבלה. בעונת, סכסוך עם בעלי הקבוצה הוביל אותו פעמים רבות לספסל המחליפים, מה שגרם לפיחות במעמדו גם אצל מאמן נבחרת הולנד, חוס הידינק. במרץ 1997, לקראת סוף העונה, סכסוך בין ואן הוידונק להנהלה לגבי גובה המשכורת הביא את ואן הוידונק לעזוב את סלטיק לאחר כשנתיים ולעבור לנוטינגהאם פורסט מהפרמייר ליג, בעסקה שהוערכה בכ-4.5 מיליון ליש"ט.
בעונת, בנוסף ליכולת מצוינת בליגה עם 24 שערים, היה ואן הוידונק שחקן המפתח בזכייתה של הקבוצה בגביע אופ"א השני בתולדותיה. ואן הוידונק כבש שמונה שערים במפעל והיה למלך השערים שלו באותה עונה. ברבע הגמר פגשה פיינורד את פ.ס.וו. איינדהובן למפגש כל-הולנדי. במשחק הראשון כבש ואן הוידונק שער יתרון בדרך לשוויון 1-1, ובגומלין, במצב של 1-0 לאיינדהובן, כבש ואן הוידונק שער דרמטי, שלוש דקות בתוך תוספת הזמן כדי להשוות את התוצאה ולשלוח את המשחק להארכה. המשחק הגיע לדו-קרב פנדלים, בו כבש ואן הוידונק את הפנדל החמישי שקבע את ניצחונה של פיינורד. ואן הוידונק הוסיף שער אחד במפגש הכפול בחצי הגמר מול אינטר מילאנו האיטלקית, והגיע לשיא במשחק הגמר מול בורוסיה דורטמונד. הוא כבש בפנדל בדקה ה-33 ובבעיטה חופשית בדקה ה-40 את שני השערים הראשונים במשחק, שהסתיים בניצחונה של פיינורד בתוצאה 3-2, והעלה את מאזנו לשמונה שערים במפעל באותה עונה. הוא הוסיף לשחק במדי פיינורד עונה אחת נוספת.
לקראת עונת עבר ואן הוידונק, אז בן 34, לפנרבחצ'ה הטורקית. בעונתו הראשונה בקבוצה היה ואן הוידונק חלק מפתח בזכייתה של הקבוצה באליפות טורקיה, האליפות הראשונה בקריירה של ואן הוידונק, שכבש 24 שערי ליגה. עונה אחר כך הוא היה פחות משמעותי, אך זכה עם קבוצתו באליפות שנייה ברציפות.
אצבעות הקוף
אצבעות הקוף  הוא סיפור מדע בדיוני קצר, שנכתב על ידי אייזק אסימוב בשנת 1953. הסיפור תורגם לעברית בקובץ כתבי אייזק אסימוב כרך 4.
יש לי אישה, ילדה ולמברטה ואני גר בתל אביב
יש לי אישה ילדה, ולַמְבְּרֶטָה ואני גר בתל אביב הוא אלבום האולפן העשירי של הזמר, המלחין והמוזיקאי שלמה ארצי שיצא ביוני 1977. מעבד שירי האלבום הוא אילן גלבוע.
מתוך האלבום זכו להצלחה השירים "אני רוצה תמיד עיניים", "מקום היסטורי", "אהבה 1,5,2,5" (שהגיע למקום ה-29 במצעד הפזמונים של שנת תשל"ז (1977)) ו"יש לי אישה, ילדה ולמברטה".
בועת הנדל"ן בארצות הברית
הגורמים להתפתחותה של הבועה
בעשור הראשון של המאה העשרים ואחד, הבנקים בארצות הברית נהגו במדיניות קלה של מתן אשראי לדיור לכל דורש ללא בדיקת יכולת החזר. שיעור המשכנתא ביחס לשווי הנכס הנרכש הגיע במקרים רבים למאה אחוז, כתוצאה מכך אנשים רבים שאין להם הבנה מינימלית בכלכלה החלו לרכוש דירות תוך ציפייה שהמחירים יעלו.
היצרות מגנטית
היצרות מגנטית (מגנטוסטריקטיביות, מאנגלית: Magnetostriction) היא תכונה של חומרים מגנטיים המשנים את צורתם בתגובה לשדה מגנטי (תהליך מגנוט). תופעה זו זוהתה לראשונה בשנת 1842 על ידי ג'יימס ג'ול בעת ניסוי בדגימת ברזל.
נתיבי רוסיה
היסטוריה
החברה הוקמה ביולי 2009 על פי צו של נשיא רוסיה, דמיטרי מדבדב, שנועד להאיץ פיתוח תשתיות תחבורה יבשתיות ברוסיה, בעיקר בענף סלילת הכבישים. בפברואר 2019 ראש ממשלת רוסיה מדבדב פיטר את ראש החברה סרגיי קלבאך בעקבות שערורייה שבה נתקלו ליקויים בתקצוב פרויקט כביש הטבעת המרכזי של מוסקבה, במקומו מונה ויאצ'סלב פטושנקו. במרץ אותה שנה פטושנקו הודיע כי העיכובים והליקויים בבנייה נבעו משאלות בענייני האדמות וסכסוכים פנימיים במחוז בו נסלל הכביש ושאינם קשורים לחברה.
וולוו סדרה LV76
וולוו סדרה LV76 (בשוודית: Volvo LV76-series) היא סדרת משאיות קלות מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1934–1940 בשוודיה.
המצור על ארפלר
רקע היסטורי
הנרי החמישי פלש לצרפת בעקבות כישלון המשא ומתן עם הצרפתים. הוא טען לכתר הצרפתי כירושה מאבי סבו אדוארד השלישי, למרות שבהתאם להסכם ברטיני, היו מוכנים המלכים האנגלים לוותר על הכתר, בתמורה להסכמת הצרפתים לשליטת אנגלית על מחוז אקיטן ושטחים אחרים. באביב 1414 הוא כינס את המועצה הגדולה באנגליה כדי לדון ביציאה למלחמה, אך הלורדים התעקשו שימשיך במשא ומתן וימתן את דרישותיו. בשיחות הנרי הסכים לוותר על טענתו לכתר הצרפתי, אם הצרפתים יסכימו לתשלום של 1.6 מיליון כתר ככופר עבור ז'אן השני (שנשבה בקרב פואטייה ב-1356), הסכמה לבעלות אנגלית על אדמות בנורמנדי, אנז'ו, טורן, בריטני ופלנדריה כמו גם אקיטן. הנרי ינשא לנסיכה קתרין, בתו הצעירה של שארל השישי ויקבל נדוניה של 2 מיליון כתרים. הצרפתים הסכימו אמנם לנישואין אך לנדוניה קטנה יותר של 600,000 כתרים, וכן בעלות מצומצמת על שטחים - אקיטן מורחבת. עד 1415 המשא ומתן הופסק כליל, כשהאנגלים טוענים כי צרפת לעגה לדרישותיהם וביזתה את הנרי עצמו. בדצמבר 1414, הפרלמנט האנגלי הסכים להעניק להנרי "סיבסוד כפול", מס בשיעור כפול מהרגיל, במקום הכספים שהיה אמור לקבל מהצרפתים. ב-19 באפריל 1415, הנרי כינס שוב את המועצה הגדולה, והפעם הם הסכימו ליציאה למלחמה עם צרפת.
נשות המזנון
תקציר עלילה
במהלך העונה השנייה מערכת היחסים בין ברן לטוני ממשיכה להתפתח; במזנון מועסקת צעירה לתקופת ניסיון, ג'ין הולכת לגור אצל אחותה במצב רוח רע בגלל בעלה הבוגדני, רוצח נמלט מבית סוהר מקומי, והעובדים חושבים שברן בהריון כשהיא מסרבת לתרום דם בגלל הפחד שלה ממחטים. ג'יין (סו דוואני) מארגנת חופשה במרבלה, שאליה רוצים טוני וברן לנסוע יחד. אחרי תסבוכת קלה, מצליחה ברן להשיג מקום בטיסה, אבל בסופו של דבר היא מוותרת על החופשה ונותנת את הכסף לאמה. ברן וטוני מתאחדים אחרי שטוני מארגן מסיבת הפתעה ליום הולדתה של ברן שחל בערב חג המולד.
ברן משתתפת בשעשועון טריוויה טלוויזיוני "Totally Trivial", אבל כשהיא מגיעה לשלב הגמר היא אינה יכולה להשתתף מפני שבאותו זמן היא מבקרת את אמה בבית חולים ומגלה שהיא מתה. מתברר שהאם השאירה לה סכום גדול של כסף שבעזרתו יכולים ברן וטוני לעבור לסקוטלנד ולממש שם את תוכניותיהם.
בית העלמין של גוש קטיף
היסטוריה
עוד באותו החודש בעת ציון יום הזיכרון לחללי צה"ל ונפגעי פעולת האיבה ציון בפעם האחרונה יום הזיכרון בבית העלמין של הגוש. בבית הקברות היו כאמור 48 קברים, בהם היו כ-3 קברים של חיילים וכן קבר של גדעון ריבלין, אזרח עובד צה"ל, שנהרג במורג וזכה להיקבר בליווי הלוויה צבאית. מלבדם היו במקום שישה קברים לאנשים שנהרגו בפעולות טרור באינתיפאדה השנייה. בטקס שנערך במקום השתתפו אישים בכירים שנשאו דברים, בהם היו מפקד אוגדת עזה, תת-אלוף אביב כוכבי (לימים הרמטכ"ל), הרב יגאל קמינצקי, רבה של גוש קטיף, וחבר הכנסת ממפלגת ציונות דתית לאומית מתחדשת, אפי איתם.
עמותת בית חם
העמותה הוקמה בבני ברק בשנת 1997 על ידי שמואל מונק. בשנת 2004 מונה בנו, אריה מונק, למנכ"ל העמותה והרחיב את פעילותה. הוא משמש כמשקיף בוועדה לרפורמה בבריאות הנפש.
הנרי ליווינגסטון
משפחתו
הנרי ליוונגסטון היה נשוי שלוש פעמים. בדצמבר 1784 הוא נשא לאישה את קתרין קיטלס, בתם של פיטר קיטלס ואליזבת ואן זנדט. לשניים נולדו שלוש בנות ובן. לאחר מותה של רעייתו ב-1804 נישא ליווינגסטון בשנית לאן נ. לודלאו, בתם של גבריאל הנרי לודלאו ואן ויליאמס. לשניים נולדו בן ובת. לאחר מותה של אן ב-1815, נישא ליוונגסטון בשלישית לקתרין סימן, בתו של אדוארד סימן. לשניים נולדו שני בנים ובת.
ג'סי סטריט
זכויות נשים
עם חזרתה לאוסטרליה סטריט שימשה בתפקידים רבים בארגוני נשים שונים באוסטרליה ואת חלקם אף ייסדה. היא הייתה דוברת מרכזית למען זכויות נשים וכן פעלה לקידום חקיקה חברתית שכללה הצעה להקמת ביטוח לאומי. היא פעלה למען פליטים במלחמת העולם השנייה ולאחריה, הקימה בית ספר לנשים ללימודי חקלאות וחנכה נשים צעירות בפעילותן הציבורית. היא האמינה שעצמאות כלכלית לנשים היא המפתח לשוויון זכויות ולכן פעלה למען הזכות להכנסה לנשים נשואות, זכות לתעסוקה בשכר ללא תלות במצב המשפחתי, והאפשרות להתחרות לצד גברים בשוק העבודה עבור שכר שווה. היא שימשה גם כיושבת ראש האגודה לקשרי אוסטרליה-ברית המועצות, ועל כך ספגה ביקורת רבה. סטריט האמינה שתמיכה בברית המועצות היא המפתח לסיום מלחמת העולם וניצחון על הפשיזם.
F-16 נץ 107
שירות מבצעי
מטוסי ה-F-16 הראשונים מדגמי F-16A ו-F-16B הגיעו לישראל בתחילת שנות ה-80 של המאה ה-20 והוצבו בטייסת 117 (טייסת הסילון הראשונה). מטוס F-16 נץ 107 היה הראשון שנחת בבסיס רמת דוד ב-2 ביולי 1980. ב-1981 השתתף נץ 107 במבצע אופרה שבו השמיד חיל האוויר הישראלי כור גרעיני שנבנה בעיראק ובכך מנע מסדאם חוסיין להשיג נשק גרעיני. את המטוס הטיס עמוס ידלין והוא היה השני להפציץ את הכור אחרי מוביל המבנה, זאב רז.
יחס קיבולי החום
קשרים עם דרגות חופש
יחס קיבולי החום (\gamma) עבור גז אידיאלי יכול להיות קשור לדרגות חופש (f) של מולקולה על ידי
לפיכך אנו צופים כי עבור גז חד - אטומי, עם 3 דרגות חופש:
סימיון ברנוציו
מאבקו לאמנציפציה של הרומנים בטרנסילבניה. השנים 1849-1848
ברנוציו היה אחד ממנהיגי המהפכה הרומנית בשנים 1848–1849 שפרצה במקביל למהפכה ההונגרית ולעיתים הייתה מנוגדת לה. את משנתו על האומה הרומנית וגורל הרומנים בטרנסילבניה הציג ברנוציו עוד מ-1842 ואחר כך במנשרו מ-24–25 מרץ 1848. באספת בלאז' ב-30 באפריל 1848 ובאספת בלאז' ב-15 במאי 1848 נאם בפני נציגי הרומנים מקרב האקדמאים, הכמורה ופשוטי העם. הוא קרא לסבלנות ולמתינות ומחה נגד השינויים החד צדדיים לטובת ההונגרים בממשל טרנסילבניה. לא הסכים עם הגישה הספקנית של מנהיגים פוליטיים רומנים כמו באריץ ואנדריי שאגונה אולם בסופו של דבר השתכנע שהיה צעד נכון לכלול שבועת אמונים לקיסר אוסטריה באסטרטגיה הפוליטית של הרומנים.
כתביו
ספרי לימוד למשפט - מבוססים על כתבי וילהלם טראוגוט קרוג וקרל פון רוטק הנאום בבלאז' וכתבי 1848 - פתח דבר מאת יואן ראציו, בעריכת יואן קינדריש תולדות הפילוסופיה - לפי כתב יד - בעריכת יואן קינדריש בהשתתפותם של יואן קינדריש, מיכאי תאודור רקוביצאן, גבריל מאתיי ויונוץ איסאק, - עם פתח דבר עיוני מאת יונוץ איסאק, עריכה, כרונולוגיה והערות מאל יואן קינדריש, קלוז'-נפוקה 2004
ג'ון סמית' (פוליטיקאי)
ביוגרפיה
סמית' נולד וגדל בסקוטלנד. למד באוניברסיטת גלאזגו כלכלה ומשפטים ועסק בעריכת דין. ב-1983 הוענק לו תואר פרקליט הכתר (Queen's Counsel).
מנהיג הלייבור והאופוזיציה
סמית סבל מהתקף לב בשנת 1988. למרות שאימץ לאחריו דיאטה חריפה ועיסוק בספורט לקה ב-12 במאי 1994 בהתקף לב שני וחריף ונפטר בגיל 55. הוא נקבר באי לונה בסקוטלנד. בטקס זיכרון שנערך לו ביולי 1994 במנזר וסטמינסטר השתתפו 2,000 איש. בית מטה מפלגת הלייבור נקרא על שמו.
Smack a Bitch
רקע וכתיבה
השיר נכתב על ידי ריקו נאסטי והופק על ידי קני ביטס. השיר לא זכה להצלחה בצאתו, אך להפך שהפך לוויראלי ברשת המדיה החברתית טיקטוק, הוא זכה להצלחה בינלאומית. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.
Fruit (סלנג הומופובי)
מקור
עד שנות העשרים של המאה ה-20 השימוש במילה בבריטניה, בגרסה Old Fruit (פרי ישן), היה לרוב כמונח חיבה, וייתכן כי המקור היה מהמונח "פרי בטן". מילון הסלנג של קסל מתחקה אחר השימוש ב-Fruit לסוף המאה ה-19 כמונח שמשמעותו קורבן קל וגם כאדם תמהוני.
כסלנג להט"בי
המילה Fruit כסלנג הופיעה לראשונה באוצר המילים של שפת "פולארי", שפת סלנג של שחקני תיאטרון בריטים שבאה לידי ביטוי בתרבות הלהט"בית בבריטניה. לפי מקורות שונים מקור שפת סלנג זו מהמאה ה-19. בפולארי, משמעות המילה Fruit הוא מלכה, כינוי לגברים הומוסקסואליים שלעיתים מופיע בשימוש באופן חיובי ולעיתים באופן שלילי.
המלחמה לאחר המלחמה
בסרט יש גם קטע מבוים של צנחן ישראלי פצוע (אורי גולדשטיין) שמקבל טיפול לצד מחבל שנפצע באותו מרדף.
ישכר תמר
הרב ישכר תָּמָר (במקור: תֶּמֶר; זדונסקה וולה, אלול ה'תרנ"ו, 1896 – תל אביב ה' באדר ה'תשמ"ב, פברואר 1982) היה רב בכמה קהילות במערב אירופה ובתל אביב. בהשקפותיו השתייך לציונות הדתית. חיבר פירוש ארוך לתלמוד הירושלמי בשם עלי תמר.
תפוחים ותמרים (אלבום)
משתתפים באלבום
להקת "המועצה":
פרידריך-וילהלם פון שאפי
פרידריך-וילהלם פון שאפי (בגרמנית: Friedrich-Wilhelm von Chappuis; 13 בספטמבר 1886 – 27 באוגוסט 1942), היה מפקד בכיר בורמאכט במלחמת העולם השנייה.
קריירה מוקדמת
פון שאפי נולד ב-13 בספטמבר 1886 בשובין, שהשתייכה לאימפריה הגרמנית. בשנת 1906 התגייס פון שאפי לצבא הגרמני הקיסרי והצטרף לרגימנט הגרנדירים של המשמר ה-5, ולחם עמו בתחילת מלחמת העולם הראשונה. ב-24 ביוני 1915 הועלה לדרגת האופטמן, ובשנת 1917 מונה לקצין מטה במפקדת הדיוויזיה ה-206. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.
מרטינה מילר
מרטינה מילר (בגרמנית: Martina Müller; נולדה ב-18 באפריל 1980) היא כדורגלנית עבר ששיחקה בעמדת החלוץ.
טואולומי (נהר)
מסלול
לאחר המפגש בין הפלגים במישור ההצפה של טואולומי מדוז (Tuolumne Meadows), הנהר מתפתל לצפון-מערב, ועובר מתחת לכביש טיוגה. אף שהוא שקט לאורך הקילומטרים הראשונים במסלולו, הנהר משנה את אופיו כשהוא צונח במפלי טואולומי (Tuolumne Falls) ואשדות וייט (White Cascades). לאחר מעבר קצר בעמק גלן אולין (Glen Aulin), הנהר נכנס לקניון המרהיב גרנד קניון של הטואולומי (Grand Canyon of the Tuolumne) שאורכו כ-30 קילומטרים ובו יש עוד שלושה מפלים עיקריים: קליפורניה, לאקונטה (LeConte) ומפלי ווטרוויל (Waterwheel Falls). היובלים רטרן קריק (Return Creek) ופיוט קריק (Piute Creek) נשפכים לנהר מצפון בתחומי קניון טואולומי. בקצה הקניון הנהר מתרחב למאגר הץ' הצ'י, שנוצר על ידי סכר אושונסי שהוקם ב-1923 בעמק הץ' הצ'י הנופי במטרה לספק מים לעיר סן פרנסיסקו. היובל פולס קריק (Falls Creek) יוצר את מפלי ואפאמה (Wapama Falls) ומפלי טואוללה (Tueeulala Falls), שניים מהמפלים הגבוהים ביותר ביוסמיטי, כשהוא נשפך למאגר מצפון. ממקורו בטואולומי מדוז בגובה 2,618 מטרים הנהר צונח 1,500 מטרים למאגר הץ' הצ'י בגובה 1,200 מטרים.
הנדסה ובקרת שיטפונות
סכר לה גראנג', סכר הטיה מבטון קטן בהרבה הוא הסכר האחרון על הטואולמי לפני השפך לסן חואקין. תעלת מודסטו (Modesto Canal) בצידו הצפוני של הנהר ותעלת טרלוק (Turlock Canal) בצידו הדרומי הן תעלות השקיה גדולות. תעלת מודסטו מזינה את מאגר מודסטו בן ה-36 מיליון מטרים מעוקבים, המווסת את המים לחלוקה לחקלאים. אגם טרלוק הנוצר באופן דומה, גדול יותר, והקיבולת שלו היא 60 מיליון מטרים מעוקבים. סך כל המים המוטים מהטואולמי לצורכי השקיה בשנה מוערכים ב-1.07 מיליארד מטרים מעוקבים, כמחצית מהספיקה הטבעית של הנהר.
ילידים
נקודת המפגש העיקרית בין הפאיוט למיווק הייתה עמק הץ' הצ'י, העשיר בצמחים אכילים וחיות ציד. ייתכן שמקור השם "הץ' הצ'י" בסוג העשב האכיל שצמח בעמק, שהילידים נהגו ללקוט את גרגיריו ולטחון אותו במכתש לשם ארוחה. הם נהגו ליזום מדי פעם שריפות מבוקרות על מנת לפנות צמחייה ישנה באזורי הכינוס שלהם, ולאפשר קציר יעיל יותר של צמחייה חדשה. בנוסף השריפות הגדילו את שכיחות העשבים והשרכים, שמשכו אליהם חיות ציד כדוגמת צבאים, והקלו על התנועה בנוף. משום כך מרבית הנופים באזור הנהר טואולומי בהם נתקלו חוקרי הארצות האירופים הראשונים לא היו בראשיתיים אלא תולדה של מאות שנים של ניהול. למעשה, כרי הדשא המפורסמים של עמק הץ' הצ'י קודם להצפתו היו קיימים בשל השריפה השנתית.
הבהלה לזהב
בהגיע 1853, כמעט ולא נותר עוד זהב לכרייה, וכרייה הידראולית הפכה לאמצעי הפקת הזהב העיקרי. חברת המים של מחוז טואולמי (Tuolumne County Water Company), שהתארגנה לראשונה ב-1851 במטרה להטות מים מאגן הטואולמי לנהר סטניסלוס, בנתה רשת של מאגרי מים, תעלות ותעלות עץ ששימשו בתחילה לכרייה ואחר-כך לחקלאות. חברת המים גולדן רוק (Golden Rock Water Company), שהוקמה ב-1855, הטתה את מי הסאות פורק של הטואולמי על מנת לספק מים לכורים בגרובלנד ובביג-אוק פלט. ההישג הגדול ביותר שלהם היה בניית מוביל מים באורך 670 מטרים ובגובה 81 מטרים מעל באק מדוז (Buck Meadows). הסכר הראשונה על הטואולמי עצמו נבנה סמוך ללה גראנג' ב-1852 במטרה להטות מים לכרייה הידראולית. משקעים וסלעים שנשטפו בלחץ המים של הכרייה ההידראולית הצטברו לאורך חלקו התחתון של הטואולומי תוך הרס בית הגידול הטבעי של מישור ההצפה, והפיכת מרבית הנהר לבלתי ראויה לשיט.
הצעות לסכרים נוספים
מאז שנות ה-70 של המאה ה-20 מציעה חברת המים טרלוק לסכור את הנהר קלאוויי, יובל של הטואולומי שאין לאורכו סכרים, על מנת לייצר חשמל. הסכר היה אמור להיות בגובה 126 מטרים ולייבש את מרבית חלקו התחתון של הנהר, קטע פופולרי לשיט במים לבנים. ב-1994 בחנה הוועדה הפדרלית לתקנון האנרגיה את המיזם והחליטה שהתועלות לא יצדיקו את העלויות הכספיות ואת המחיר לסביבה.
פעילויות נופש
כמיליון נופשים מבקרים באגן הניקוז של הנהר טואולומי מדי שנה, בעיקר לאזורי הטבע הבראשיתי המוגנים בפארק הלאומי יוסמיטי ולשיט הקשה, אך הפופולרי במים לבנים על הטואולומי וצ'רי קריק.
נילס-הנינג ארסטד פדרסן
ביוגרפיה
ארסטד פדרסן נולד באוסטד, באי הדני שלן. אביו היה נגן עוגב בכנסייה. בילדותו הוא ניגן בפסנתר, אך מגיל 13 החל ללמוד לנגן קונטרבס. בגיל 14, תוך כדי לימודיו, החל את קריירת הג'אז המקצועית שלו בדנמרק עם הלהקה הראשונה שלו "Jazzkvintet 60". ב-1961 כשהיה רק בן 15 הוא הופיע לראשונה במועדן לילה בשם Jazzhus Montmartre בקופנהגן ומאז עבד שם בקביעות וליוו מוזיקאים מובילים. כשהיה בן 17 הוא דחה הצעה להצטרף לתזמורת קאונט בייסי, בעיקר מפני שהיה צעיר מכדי לקבל אישור חוקי לחיות ולעבוד כמוזיקאי בארצות הברית.
מותו
אוסקר פיטרסון ספד לו:
פעולה (מתמטיקה)
במתמטיקה, פעולה היא פונקציה שנותנת ערך פלט מוגדר היטב בעבור אפס או יותר ערכי קלט הנקראים ארגומנטים. פעולה חלקית מוגדרת באופן דומה לפעולה, אך במקום להגדיר אותה באמצעות פונקציה, מגדירים אותה תוך שימוש בפונקציה חלקית.
הגדרה פורמלית
האמור לעיל מתאר את מה שמכונה בדרך כלל פעולה סופית, כשהוא מתייחס למספר הסופי של הקלטים. קיימות הרחבות שבהן מספר הקלטים הוא אינסופי - אורדינלי או קרדינלי, או שהוא מיוצג בתור מערך שרירותי שמסמן את האינדקסים של הקלטים.
לעיתים קרובות הטווח של פונקציה כולל איברים מהסוג של הקלטים, אם כי יש יוצאים מן הכלל כמו מכפלה סקלרית, שמקבלת וקטורים ומחזירה סקלר. פעולה, המקבלת n משתנים מקבוצה מסוימת, ומחזירה פלט מאותה הקבוצה, נקראת פעולה פנימית. בעבור פעולות בינאריות, נגדיר פעולה חיצונית שמאלית כ- מעל קבוצת סקלרים S, ו- תקרא פעולה חיצונית ימנית מעל S. דוגמה לפעולה פנימית היא חיבור וקטורים - פעולה שמקבלת שני וקטורים ומחזירה וקטור חדש שהוא החיבור של שניהם. דוגמה לפעולה חיצונית היא כפל בסקלר, המקבלת וקטור וסקלר, ומחזירה וקטור. ניתן להרחיב את ההגדרה ולהגדיר פעולה חיצונית גם במקרה הכללי של יותר משני קלטים, ולהגדירה כפעולה המקבלת n קלטים שאחד מהם שייך לקבוצת סקלרים S, ומחזירה איבר ב-X.
לואי רמזי
ביוגרפיה
רמזי נולדה בדרום אפריקה להורים סקוטים, וגדלה בלונדון. היא התחנכה ב-North London Collegiate School. היא התיידדה עם פטרישה היצ'קוק, בתו של הבמאי אלפרד היצ'קוק, שליהק אותה בתפקיד קטן בסרטו "פחד במה" משנת 1950. ב-1951 הופיעה רמזי לראשונה בווסט אנד כחלק משורת המקהלה במחזמר "דרום פסיפיק".
ב-1958 השתתפה רמזי בתוכנית "אלה הם חייך" כשהמנחה איימון אנדרוז הפתיע אותה בתיאטרון המלך באדינבורו.
מצודת בלגרד
היסטוריה
בראשית המאה ה-19 פיקד מילוש אוברנוביץ' על המרד הסרבי השני נגד השלטון העות'מאני. כפועל יוצא מהמרד הוקמה נסיכות סרביה כיישות אוטונומית תחת האימפריה העות'מאנית. העות'מאנים החזיקו כוחות שיטור בבלגרד וכוחות צבא ובכלל זה יחידות ארטילריה ואנשי מנגנון ממשל צבאי בתוך מצודת בלגרד. ב-17 ביוני 1862 לאחר תקרית אש בבלגרד בין שוטרים סרביים לעות'מאניים המכונה תקרית מזרקת צ'וּקוּר, הפגיזו העות'מאנים את בלגרד באמצעות תותחים שהוצבו במצודת בלגרד וגרמו לנזק רב ונפגעים בעיקר באזור שכונת דורצ'ול. תקרית זו הובילה ללחץ של המעצמות האירופיות על העות'מאנים לסיים את נוכחותם הפיזית בבלגרד. ב-1867 נסוגו הכוחות העות'מאניים מהמצודה ועזבו את שטחי נסיכות סרביה. עם עזיבת העות'מאנים פסק השימוש במצודה לצרכים צבאיים.
תיאור
בתוך המצודה הוקמו ברבות השנים מסגדים, כנסיות, מבני שלטון ושטחי מסחר ומגורים. שטחו הפך לאחד מרובעי העיר העתיקה של בלגרד. ב-1900 התגוררו בשטחי המצודה 2,777 תושבים. במהלך מלחמת העולם הראשונה ומלחמת העולם השנייה הופצצה המצודה ונגרמו בה נזקים כבדים. בהמשך הפך השטח לפארק ולצידו אתרי תיירות. במקום נבנה רכבל המקשר את העיר עם המצודה ואתריה, ונבנתה טיילת מרכזית.
פלגת הארמייה לאנץ
היסטוריה
על בסיסה של פלגת הארמייה לאנץ הוקמה פלגת הארמייה קמפף.
רשאד סאדיגוב
קריירת מועדונים
בינואר חתם בקייסריספור הטורקית בה לא זכה להרבה דקות משחק ובינואר  חזר לקדנציה שלישית בנפטצ'י, אך במועדון לא שמו לב שהם לא הצליחו לרשום את השחקן ולכן הוא שיחק כדורסל על מנת לשמור על כושר. ב-23 בינואר 2009 שב לטורקיה כאשר חתם בקוג'אליספור עד לסיום העונה. יומיים לאחר מכן, ערך את הופעת הבכורה שלו במועדון.
קריירה בינלאומית
סאדיגוב ערך את הופעת הבכורה שלו בנבחרת אזרבייג'ן ב-6 באוקטובר 2001 במשחק נגד במסגרת מוקדמות מונדיאל 2002. ב-28 במרץ 2004 הבקיע את שער הניצחון עבור אזרבייג'ן במשחק ידידות נגד שהיה גם שער הבכורה שלו בנבחרת. כיום הוא משמש כקפטן הנבחרת.
אושר אקספרס
על האלבום
הסינגל הראשון "חוזרים הביתה" יצא בפברואר בדואט עם אריק איינשטיין. הקליפ של השיר נצפה מעל חמש מיליון פעמים באתר יוטיוב (נכון לינואר 2022) וכבש את מצעדי הפזמונים של גלגלצ ורשת ג' ואת מצעד ההשמעות הארצי.
במרץ יצא הסינגל השני "כל יום" והפך גם הוא במהירות ללהיט וכבש את מצעד ההשמעות הארצי ואת המקום הראשון במצעדי הפזמונים של גלגלצ ורשת ג'.
אסתר אינגליס
ביוגרפיה
בשנת 1596 אינגליס נישאה לשר ברתולומיאו קלו מייט' שהיה כומר פרוטסטנטי. לעיתים קרובות לא השתמשה אינגלס בשם משפחתו של בן זוגה כדי לשמור על זהותה האומנותית. נולדו להם שישה ילדים, ארבעה מתוכם הגיעו לבגרות. לצד עבודתו בדת קלו עבד עבור המלך ג'יימס.
כתבי יד מוקדמים: 1605–1607 שהוקדשו עבור אנשים לא מן האצולה
אינגליס הקדישה את כתב ידה הראשון לגברת סוזנה הרברט בפברואר 1605. חוברו קטעים של טקסט דתי, ואלפבית דקורטיבי. אינגליס העניקה ספרי מתנה לשנה החדשה לרוברט סידני, לוסי ראסל הרוזנת מבדפורד וליידי ארסקין מדירלטון בינואר 1606.
מקורות מקראיים
בשנת (1615) אינגליס הקדישה כתב יד לכבוד בנה סמואל קלו שהלך בדרך אביו והיה גם הוא כומר פרוטסטנטי, בספר יש סיכום של הברית הישנה והברית החדשה בפסוקים מתוך תנ"ך האגודל (1614) שכתב ג'ון טיילור.
מחקר אקדמי על עבודתה
כאשר הקדישה את עבודותייה עבור אנשים חשובים, הדגישה כי עבודתה נחשבת "עבודת אישה". הייתה מוגבלת בבחירת הטקסטים שלה, וככל הנראה הסיבה היא שאינגליס התרכזה בעיקר בטקסטים מקראיים או מסורתיים.
אינגליס, ג'יימס מלוויל ואנדרו מלוויל
ג'יימס מלוויל היה אחד המנהיגים הבולטים ביותר של הפרסביטריאניזם המוקדם בסקוטלנד, נוסף על כך היה סופר סקוטי.
מרדכי שמואל גירונדי
ביוגרפיה
הוא חיבר מספר ספרים, הידוע שבהם הוא הלקסיקון הביוגרפי 'תולדות גדולי ישראל וגאוני איטליה' המבוסס על חיבור מוקדם יותר, 'זכר צדיקים לברכה', שהיה בידיו בכתב יד, פרי עטו של המקובל האיטלקי רבי חננאל ניפי ושעליו הוסיף 831 פריטים משלו, שני שלישים מהם אינם מופיעים באף לקסיקון רבני קודם.